ગુરુવારે છેલ્લે શેરબજાર સાધારણ સુધારે બંધ જોવાયું હતું. બીએસઇ સેન્સેક્સ ૨૮.૨૬ પોઇન્ટના સુધારે ૨૮,૮૯૨.૯૭, જ્યારે એનએસઇ નિફ્ટી ૧૨.૬૦ પોઇન્ટના સુધારે ૮,૯૩૯.૫૦ પોઇન્ટની સપાટીએ બંધ જોવાઇ છે. છેલ્લે નિફ્ટી ૮,૯૦૦ની સપાટીએ બંધ જોવાઇ છે તે એક સારા સંકેત સમાન ગણાવી શકાય તેવો મત નિષ્ણાતો દ્વારા વ્યક્ત કરાયો છે. ટીસીએસની બાયબેક ઓફર, રિલાયન્સ જિઓની જાહેરાત, મહારાષ્ટ્ર નગરપાલિકાની ચૂંટણીમાં બીજેપીની તરફેણમાં આવેલાં પરિણામોએ શેરબજારને સપોર્ટ કર્યો છે.